આમ તો આ વાતો દમ વિનાની છે પણ તેની આટલી જોરશોરથી ચર્ચા ચાલી રહી છે ત્યારે હકીકત શું છે એ લોકો સામે મૂકવી જરી છે. કુમારસ્વામીની શપથવિધિમાં આંધ્ર પ્રદેશના ચંદ્રાબાબુ નાયડુ, બિહારના તેજસ્વી યાદવ, જમ્મુ અને કાશ્મીરના ફાક અબ્દુલ્લા, મહારાષ્ટ્રના શરદ પવાર, દિલ્હીના અરવિંદ કેજરીવાલ, ઉત્તર પ્રદેશમાંથી માયાવતી અને અખિલેશ યાદવ, પશ્ચિમ બંગાળમાંથી મમતા બેનરજી અને ડાબેરીઓ વતી સીતારામ યેચુરી હાજર રહ્યાં હતાં. તેના કારણે એવી વાતો ચાલી છે કે આ બધા પક્ષો એક થશે અને ૨૦૧૯ની ચૂંટણીમાં ભાજપ વિરોધી મોરચો રચીને ભાજપને પછાડી દેશે. કેટલાક હરખપદૂડા વિશ્ર્લેષકોએ તો ગણિત પણ માંડી દીધું કે, દેશનાં ૧૨ રાજ્યોમાં ૩૬૭ બેઠકો પર આ વિપક્ષી એકતાની અસર પડે ને ભાજપ લોકસભાની ચૂંટણીમાં ઘરભેગો થઈ જાય. આંધ્ર પ્રદેશ(૪૨), બિહાર (૪૦), જમ્મુ અને કાશ્મીર (૦૬), કર્ણાટક (૨૮), કેરળ (૨૦), મહારાષ્ટ્ર (૪૮), પંજાબ (૧૩), તમિલનાડુ (૩૯), ઉત્તર પ્રદેશ (૮૦), પશ્ર્ચિમ બંગાળ (૪૨), દિલ્હી (૦૭) અને ત્રિપુરા (૦૨) એ ૧૨ રાજયોને ગણતરીમાં લેવાયાં છે ને આ ૧૨ રાજ્યોની કુલ ૩૬૭ બેઠકો પર ભાજપને ફટકો પડશે એવી વાતો જોરશોરથી શરૂ થઈ છે.